text: I aften kan AC Horsens vinde bronze
  23 maj 2012 kl. 09.51
  I Farum park bliver det i aften afgjort, om AC Horsens vinder bronze. Og om FC Nordsjælland bliver mestre.
  Alt kan ske, siger AC Horsens træner Johnny Mølby forud for kampen.
  - Det er en værdig finalekamp, når to sæt medaljer kan blive fordelt. Der er mange ubekendte i den type opgør, men vi skal op mod et godt hold, der har fortjent at blive dansk mester. Vi skal bare selv bruge et point, siger Johnny Mølby til Horsens Folkeblad.
  